Diari Oficial de la Generalitat Valenciana


Sumari del DOGV 2389, del 17-11-1994 (1994/833053)

ORDRE de 26 d'octubre de 1994 de la Conselleria d'Educació i Ciència per la qual es publica el llibre de qualificacions de Formació Professional de la Comunitat Valenciana.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/26/(1)/dof/vci/html**

### Dades del document

Número de DOGV
:   2389

Data del DOGV
:   17-11-1994

Secció del DOGV
:   DISPOSICIONS GENERALS

Número del document
:   1994/833053


Data del document
:   26-10-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 26 d'octubre de 1994 de la Conselleria d'Educació i Ciència per la qual es publica el llibre de qualificacions de Formació Profesional de la Comunitat Valenciana. [94/8110]  
Les directrius generals sobre els ensenyaments mínims de la formació professional, és a dir, sobre els objectius, continguts i criteris d'avaluació del currículum, ja han estat regulats pel Reial Decret 676/1993 de 7 de maig. Posteriorment, succesius Reials Decrets que estableixen títols d'estudis de formació professional i els seus ensenyaments mínims, possibiliten que les administracions educatives competents establesquen el currículum dels cicles formatius.  
L'Ordre del Ministeri d'Educació i Ciència de 30 d'octubre de 1992 que regula els elements bàsics dels informes d'avaluació dels ensenyaments de règim general, així com els requisits formals derivats dels procesos d'avaluació que són precisos per a garantir la mobilitat dels alumnes, incloia ja, entre els documents bàsics, el Llibre de Qualificació de Formació Professional, tot i que deixava pendents de desplegament regulacions específicament relacionades amb la nova formació professional, a l'espera de que es desenrotllara l'ordenació acadèmica bàsica d'aquesta.   
Una vegada efectuat aquest desenrotllament, l'Ordre del Ministeri d'Educació i Ciència de 21 de juliol de 1994 (BOE de 26 de juliol) estableix els aspectes bàsics del procés d'avaluació, acreditació acadèmica i mobilitat de l'alumnat que curse la formació professional específica establerta en la Llei Orgànica 1/1990, de 3 d'octubre, d'Ordenació General del Sistema Educatiu.  
De la mateixa forma, el punt tercer, apartat segon de la citada Ordre encomana l'edició del Llibre de Qualificacions de Formació Professional a les administracions educatives amb competències plenes en matèria d'educació segons els models i característiques de l'annex I d'aquella  
El punt tercer, apartat cinqué de l'Ordre esmentada reconeix que en les comunitats autònomes on la llengua pròpia tinga reconegut estatutàriament caràcter oficial, el Llibre de Qualificacions de Formació Professional podrà ser redactat en la llengua pròpia, i, en tot cas, haurà de ser lliurat en forma bilingüe quan ho demanen els alumnes i quan el llibre haja de tenir efecte fora de l'àmbit de la Comunitat.   
Per tot això,  
DISPOSE:  
Primer  
El Llibre de Qualificacions de Formació Professional en l'àmbit de la Comunitat Valenciana és el que es conté en l'annex I d'aquesta Ordre.  
Segon  
La Conselleria d'Educació i Ciència editarà els llibres de Qualificacions de Formació Professional d'acord amb les característiques tècniques establertes en l'annex I de l'Ordre del Ministeri d'Educació i Ciència, de 21 de juliol de 1994.  
Tercer  
La Direcció General de Centres Docents regularà el procediment de sol.licitud i registre d'aquests Llibres.  
DISPOSICIó FINAL  
S'autoritza la Direcció General de Centres Docents perquè en l'àmbit de les seues competències dicte les resolucions necessàries per a l'aplicació i el desplegament d'aquesta Ordre.  
València, 26 d'octubre de 1994.  
El Conseller d'Educació i Ciència,  
JOAN ROMERO GONZáLEZ


Còpia Permalink ELI